  Майя Бывальцева Туннэ, 14-тӥ куарусёнэ, Удмуртиысь Быръёнъёсъя валтӥсь ӧри улосвыллы тӧроез быръёнъёслы йылпумъянъёсты юнматӥз, ивортэ элькун парламентлэн пресс-службаез. Табере Александр Бречалов Удмуртилэн нимлыко быръем тӧроеныз лыдъяське. «Бречалов Александр Владимировичез Удмурт Элькунлэн Тӧроезлэн интыужаз быръемен лыдъяно. Со бырйисьёслэсь 322 сюрс 305 куаразэс люказ, со луэ 78,16 процент яке куара сётонэ пыриськем бырйисьёслэн ӝыныезлэсь уноез куараоссы», — верамын улосвылысь ЦИК-лэн пуктэмаз. Нимаз чурен гожтэмын Удмурт Элькунлы быръем Тӧролы быръем сярысь удостоверение сётыны. Мукетъёсызлы быръёнъёсы пыриськем муртъёслы сётэм кураос: Владимир Бодров — 36 011 (8,73%) бырйисьёслэн кураоссы; Фарид Юнусов — 19 861 (4,82%) куара; Тимур Ягафаров — 13065 (3,17%) куара; Андрей Иванов — 10 296 (2,50%) куара. Кабзэ йылпумъянъёсъя, куара сётонэ пыриськиз 412 сюрс 323 адями яке вань бырйисьёс пӧлысь 34,54 процентэз. Тегъёс: Политика Ижкар быръёнъёс Удмуртия АлександрБречалов Быръёнъёсъяӧри  